Public procurement notice: Contract Notice
Published: 2024-11-14
Buyer: Tuomi Logistiikka Oy
Country: FI
Region: FI197
Contract type: Services
Procedure: Restricted procedure
CPV classification: 85100000: Health services
Submission deadline: 2027-07-19
Award criteria: price

Technical requirements: Sovelletaan hankintalain (1397/2016) 80 ja 81 §:n poissulkemisperusteita
Sovelletaan osallistumispyynnön vaatimuksia. Vaatimukset perustuvat keskeisiltä osiltaan tilaajavastuulakiin (1233/2006).
Kaikki osallistumispyynnön mukaiset, soveltuvuusvaatimukset täyttävät ehdokkaat valitaan tarjoajiksi ja otetaan mukaan hankintajärjestelmään.

Hankintajärjestelmään hakeneilta ehdokkailta tarkistetaan osallistumispyynnössä mainitut selvitykset ja asiakirjat, jotka on ilmoitettu tarkistettavaksi ennen päätöksen tekoa hankintajärjestelmään mukaan valituista tarjoajista. 

Ehdokas, joka ei jättänyt osallistumishakemusta tai ei tullut valituksi hankintajärjestelmään perustamisvaiheessa, voi hakeutua mukaan hankintajärjestelmään uudelleen hankintajärjestelmän keston aikana järjestelmän hankintavaiheessa (ks. tarkemmin liite 1).

HANKINTALAIN MUKAISEN RIKOSREKISTERIOTTEEN ESITTÄMISVELVOLLISUUS

Hankintalain 80 §:n mukaan hankintayksikön tulee sulkea ehdokas tai tarjoaja tarjouskilpailun ulkopuolelle, jos hankintayksikön tiedossa on, että ehdokas tai tarjoaja taikka sen hallinto-, johto- tai valvontaelimen jäsen tai edustus-, päätös- tai valvontavaltaa käyttävä henkilö on rikosrekisteristä ilmenevällä lainvoimaisella tuomiolla tuomittu 80 §:ssä mainitusta rikoksesta rangaistukseen. Hankintayksikkö tarkastaa pakolliset poissulkemisperusteet ehdokkaiden osalta ennen menettelyyn hyväksymistä. 

Hankintajärjestelmään hakeneilla ehdokkailla on velvollisuus toimittaa hankintayksikölle: 
A) Oikeusrekisterikeskuksen ote rikosrekisteristä taikka 
B) ehdokkaan tai sen hallinto-, johto- tai valvontaelimen jäsenen tai edustus-, päätös- tai valvontavaltaa käyttävän henkilön alkuperämaan tai sijoittautumismaan toimivaltaisen viranomaisen antama ote rikosrekisteristä. 

Rikosrekisteriotteet tulee toimittaa:
1) hankintalain 80 §:ssä tarkoitetuista henkilöistä. Käytännössä näitä henkilöitä ovat yrityksen pää- tai toimitusjohtaja, yrityksen varatoimitusjohtaja ja nimenkirjoittajat, prokuralain (130/1979) tarkoittamat prokuristit, yhdistyksen puheenjohtaja, yksityinen elinkeinonharjoittaja, avoimen yhtiön yhtiömiehet sekä kommandiittiyhtiön vastuunalainen yhtiömies. Asiassa voidaan huomioida myös muut yhtiön tai muun oikeushenkilön, kuten säätiön edustajat; ja
2) ehdokkaasta itsestä (yhteisösakko-ote). 

Rikostaustan selvittämiseksi esitetty rikosrekisteriote ei saa olla 12 kuukautta vanhempi. Ehdokkaan on syytä varmistaa jo etukäteen, keiden kaikkien osalta sen tulee toimittaa otteet ja hankkia mahdolliset valtakirjat otteiden pyytämistä varten (ks. Oikeusrekisterikeskuksen sivut) sekä varautua Oikeusrekisterikeskuksen viiveeseen otteiden toimittamisessa. Arvioitu käsittelyaika on seitsemän (7) työpäivää (+ postitusaika).

Rikosrekisteriotteen tiedot ovat aina salassapidettäviä. Rikosrekisteriotteita ei voi toistaiseksi käsitellä sähköisesti eikä otetta voi näin ollen tietoturvariskin vuoksi toimittaa hankintayksikölle sähköpostitse tai osallistumishakemuksen liitteenä. Hankintayksikkö palauttaa tai tuhoaa rikosrekisteriotteet tarkastuksen jälkeen. Otteiden toimittamistavasta ja ajankohdasta tulee kirjallisesti sopia hankintayksikön kanssa mahdollisimman pian osallistumishakemuksen jättämisen jälkeen. Otteet tulee toimittaa viivytyksettä eivätkä otteiden toimittamisen viivästykset saa aiheuttaa kohtuutonta haittaa hankintayksikölle tai sopimuskauden alkamiselle, mikäli toimittaminen viivästyy ehdokkaan vuoksi.

Lisätietoa hankintalain mukaisesta rikosrekisteriotteesta ja sen pyytämisestä löytyy osoitteesta www.oikeusrekisterikeskus.fi.

HANKINTAMENETTELYSTÄ AIHEUTUVAT KUSTANNUKSET
Ehdokkaalla ei ole oikeutta saada korvausta osallistumishakemuksen tekemisestä tai muista hankintajärjestelmään osallistumisesta aiheutuneista kustannuksista.
Hankittavat palvelut tarkennetaan hankintajärjestelmän asiakaskohtaisissa kilpailutuksissa.

Tarkemmin hankintamenettely on kuvattu osallistumispyynnön liitteessä 1 "Hankintamenettelyn kuvaus".


Winner: Tekonivelsairaala Coxa Oy